ರಘು ಕಿವಿಯಲ್ಲಿ ಹೂ ಇಟ್ಟ ಬಿಗ್‍ಬಾಸ್ ಸ್ಪರ್ಧಿಗಳು

ಬಿಗ್‍ಬಾಸ್ ಮನೆಯ ಸ್ಪರ್ಧಿಗಳು ಎಲ್ಲರ ಜೊತೆಗೆ ತಮಾಷೆ ಮಾಡಿಕೊಂಡು ಕಾಲ ಕಳೆಯುತ್ತಿದ್ದಾರೆ. ಬಿಗ್‍ಬಾಸ್ ಅಸಲಿ ಆಟ ಆರಂಭಗೊಂಡಿದ್ದು, ಸ್ಪರ್ಧಿಗಳು ರಘುಗೆ ಚಮಕ್‍ಕೊಟ್ಟು ಕಿಮಿ ಮೇಲೆ ಹೂ ಇಡುವ ಪ್ರಯತ್ನವನ್ನು ಮಾಡಿದ್ದಾರೆ.

ಬಿಗ್‍ಬಾಸ್ ಸೆಕೆಂಡ್ ಇನ್ನಿಂಗ್ಸ್ ಆಟ ಶುರುವಾಗಿದೆ. ರೋಸ್, ಪಂಚಿಂಗ್ ಗ್ಲೌಸ್, ಹುಂಡಿಯನ್ನು ಮನೆಗೆ ಬಿಗ್‍ಬಾಸ್ ಕಳುಹಿಸಿಕೊಟ್ಟಿದ್ದಾರೆ. ಇದನ್ನು ನೋಡಿದ ಸ್ಪರ್ಧಿಗಳು ಒಂದೊಂದು ರೀತಿಯಾಗಿ ಯೋಚನೆ ಮಾಡಿದ್ದಾರೆ. ಈ ವೇಳೆ ರಘು ಕಿವಿ ಮೇಲೆ ಹೂ ಇಡುವ ಯೋಚನೆಯನ್ನು ಮಾಡಿದ್ದಾರೆ.

ರಘು ಅಲ್ಲಿ ಇರಲಿಲ್ಲ. ಹೀಗಾಗಿ ರಘುಗೆ ಟಾಸ್ಕ್ ಎಂದು ಹೇಳಿ ಮಜಾ ಮಾಡುವ ಏನೂ ಹೇಳುತ್ತಾನೆ ನೋಡೋಣ ಎಂದು ಮನೆಮಂದಿ ಪ್ಲ್ಯಾನ್ ಮಾಡಿದ್ದಾರೆ. ಆಗ ರಘು ಟಾಸ್ಕ್ ಎಂದು ನಂಬಿಕೊಂಡು ಕೆಲವು ಕಾರಣಗಳನ್ನು ಕೊಟ್ಟು ಒಂದೊಂದು ವಸ್ತುವನ್ನು ಒಬ್ಬೊಬ್ಬರಿಗೆ ಕೊಡುವುದಾಗಿ ಹೇಳಿದ್ದಾರೆ. ಸಂಬರಗಿ ಮಾತ್ರ ನಿಜವಾಗಿಯೂ ಜಗಳ ಮಾಡುವಂತೆ ಸಖತ್ ಆಗಿ ಆ್ಯಕ್ಟ್ ಮಾಡಿದ್ದಾರೆ.

View this post on Instagram

A post shared by Colors Kannada Official (@colorskannadaofficial)

ಹಿಂದಿನ ಸೀಸನ್‍ನಂತೆ ಈಗಲೂ ಮಾಡುತ್ತಿದ್ದಾನೆ ಎಂದು ಸಂಬರಗಿ ಹೇಳಿದ್ದಾರೆ. ಆಗ ರಘು ಸಿಟ್ಟಿನಿಂದ ವಾಯ್ಸ್ ರೈಸ್ ಮಾಡುವುದು ನನಗೂ ಗೊತ್ತಿರುವ ವಿಚಾರವಾಗಿದೆ. ನಾನು ಇನ್ನು ಹತ್ತು ಸೀಸನ್ ಬಂದ್ರೂ ಕೂಡ ಹೀಗೆ ಇರುತ್ತೇನೆ ಎಂದು ಹೇಳಿದ್ದಾರೆ. ಆಗ ರಘು ಕಿವಿಗೆ ಹೂ ಮೂಡಿಸಿದ್ದು ಎಂದು ಮನೆ ಮಂದಿ ಹೇಳುತ್ತಾ ಜೋರಾಗಿ ಕೂಗಿದ್ದಾರೆ. ಆಗ ರಘುಗೆ ತನ್ನ ಕಿವಿ ಮೇಲೆ ಹೂ ಇಟ್ಟಿರುವ ವಿಚಾರ ತಿಳಿದು ನಕ್ಕು ಸುಮ್ಮನಾಗಿದ್ದಾರೆ.

ಬಿಗ್‍ಬಾಸ್ ಸ್ಪರ್ಧಿಗಳ ಸೂತ್ರವನ್ನು ಹಿಡಿದು ಆಟ ಆಡಲು ಪ್ರಾರಂಭಿಸಿದ್ದಾರೆ. ಈಗ ತಾನೇ ಮನೆಗೆ ಎಂಟ್ರಿಕೊಟ್ಟ ಸ್ಪರ್ಧಿಗಳು ಮನೆಯಿಂದ ಆಚೆ ಹೋದ ಮೇಲೆ ಏನಾಯ್ತು? ಯಾರಿಂದ ಬೇಜಾರ್ ಆಗಿದೆ ಎಂದು ಹೇಳುತ್ತಾ ತಮ್ಮ ಮನಸ್ಸಿನ ಬೇಸರವನ್ನು ಹೊರ ಹಾಕುತ್ತಾ ಕೆಲವು ಘಟನೆಗಳನ್ನು ಮೆಲುಕು ಹಾಕುತ್ತಿದ್ದಾರೆ.